stanford-oval/wikipedia huggingface dataset:
טראנסאוויה
הערות שוליים

↑  דני שדה, החל מהחורף: טיסות ב-59 אירו לעיר של ז'ול ורן, באתר ynet, 1 ביולי 2018
↑  מיכל רז-חיימוביץ', ‏חברת התעופה טראנסאוויה תפעיל טיסות בקו אמסטרדם-אילת, באתר גלובס, 16 באפריל 2018
↑  פרטי צי המטוסים של טראנסאוויה, באתר airfleets.net (באנגלית)
↑  פרטי צי המטוסים של טראנסאוויה צרפת, באתר airfleets.net (באנגלית)
| קבוצת אייר פראנס-KLM |
| --- | --- | --- |
| חברות בנות | אייר פראנס • אייר פראנס הופ • טראנסאוויה(כולל: טראנסאוויה צרפת) • מרטינאייר • KLM ‏ • KLM Cityhopper |  |
| חברות עם אחזקה במיעוט | אייר טהיטי נוי(7%) • אייר מאוריציוס(3%) • אייר קוט ד'יוואר(אנ')(20%) • אייר קורסיקה(אנ')(11.67%) • אייר קלדוניה(אנ')(2%) • גול(1.5%) • קניה איירווייז(7.12%) • רויאל אייר מרוק(1.25%) |  |
| חברות עבר | Aéropostale(אנ') ‏ • Air Orient(אנ') ‏ • Air Alps(אנ') ‏ • Air Inter(אנ') ‏ • Air Exel(אנ') ‏ • Air Union(אנ') ‏ • AirUK(אנ') ‏ • אליטליה • NLM CityHopper(אנ') ‏ • Buzz(אנ') ‏ • בריט אייר • Joon ‏ • De Kroonduif(אנ') ‏ • VLM Airlines(אנ') ‏ • TAI(אנ') ‏ • UAT(אנ') ‏ • NetherLines(אנ') ‏ • SGTA(אנ') ‏ • CFRNA(אנ') ‏ • KLM uk(אנ') ‏ • רז'יונל |  |
טיעון רטרודוקטיבי

טיעון רטרודוקטיבי (Retroductive Argument) הוא טיעון שבו מוצע הסבר שיבאר עובדה או ערכת עובדות נצפית. ההסבר נובע מהתרחשות בו זמנית או הקבלה: "הדם על חולצת הנרצח תואם את סוג דמה של שטרנהולצר -- ייתכן שהיא הרוצחת". מאחר שהטיעונים מבוססים על הקבלות או הצלבה, טיעונים רטרודוקטיביים עשויים להיות שגויים במקרים רבים, מה שהופך אותם לסוג הטיעון החלש ביותר. למרות זאת, רטרודוקציה היא הסוג היחיד של טיעון המצביע על קשרים אפשריים חדשים שבאמצעותם ניתן להרחיב את ידיעותינו על העולם.
בטיעון רטרודוקטיבי, ההנחה הראשית היא כלל, כמו בהיסק -- הצהרה כללית ביחס למבנה העולם. בניגוד להיסק, ההנחה המשנית היא התוצאה של תצפית -- עובדה, לעיתים מפתיעה, שאנו מנסים להסביר. מקרה, המניח את התוצאה לפי כלל ידוע, מציע הסבר אפשרי. רטרודוקציה עוברת מהכלל והתוצאה אל המקרה.
דוגמה:
כל הסוסים אוכלים עשב (כלל -- סדירות ידועה כלשהי)
סוקרטס אוכל עשב (תוצאה -- סוקרטס נתפש מלחך להנאתו)
לכן, ייתכן שסוקרטס הוא סוס (מקרה -- העובדה שסוקרטס הוא אחד מן הסוסים יכולה להסביר את לחיכת העשב שלו).
ראו גם

היסק
היקש
רטרודוקציה
טוראג'ה

בנות טוראג'ה בטקס חתונה
בתי טוראג'ה מסורתיים בעיירה קטה קסו בטאנה טוראג'ה
טוֹרָאגָ'ה היא קבוצה אתנית המתגוררת באזור הררי בדרום האי סולאווסי באינדונזיה. אוכלוסייתם מונה כ-650,00 נפש, מתוכם כ-450,000 מתגוררים ב"טאנה טוראג'ה" - ארץ הטוראג'ה שבמחוז דרום־סולאווסי. מרבית האוכלוסייה נוצרית, ומיעוטה מוסלמית או אנימיסטית.
המילה "טוראג'ה" מקורה בשפת הבוגיס ומשמעו "אנשי ההרים". השלטון הקולוניאלי ההולנדי הוא שהעניק שם זה באופן רשמי בשנת 1909. הטוראג'ה ידועים בטקסי לוויות מורכבים וססגוניים, אתרי קבורה החצובים בצוקי סלע, גגות משופעים מסיביים ותחריטי עץ צבעוניים. טקסי ההלוויה הטוראג'יים הם אירועים חברתיים חשובים הנערכים בהשתתפות מאות אנשים, ונמשכים מספר ימים.
לפני המאה העשרים התגוררו הטוראג'ה בכפרים אוטונומיים מבודדים למדי, וחיו לפי האמונות המקומיות המכונות "אלוּק".  בתחילת המאה העשרים החלו מיסיונרים הולנדים להמיר את דתם של הטוראג'ה לנצרות. בשנות השבעים, נפתח האזור ביתר שאת למגע עם העולם החיצון, והפך ליעד תיירותי חשוב באינדונזיה ולמושא מחקר אנתרופולוגי. עד לשנות התשעים כבר השתנתה טוראג'ה משמעותית, כשהחברה האגררית החיה עדיין במידה רבה לפי ה"אלוּק", הפכה ליותר נוצרית ונשענת יותר על תיירות.
זהות אתנית

עד שהגיעו מיסיונרים הולנדים במאה העשרים לא הייתה זהות של טוראג'ה. בני הטוראג'ה הזדהו עם הקהילה בה חיו. היה דמיון במנהגים ובטקסים, אבל הם לא ראו את עצמם כחלק מקבוצה אתנית. המיסיונרים ההולנדים עזרו להם לגבש זהות אתנית. גם התפתחות התיירות גרמה לבני הטואג'ה ולקבוצות אתניות אחרות באי סולאווסי להגדיר את עצמם כקבוצה. אימוץ הדת הנוצרית, בשונה משכניהם המוסלמים, חיזק את הזהות האתנית שלהם.
חברה > דת ותפיסת עולם

הטוראג'ה מוגדרים כנוצרים. בפועל הם שומרים גם על הדת ומערכת האמונות המסורתית שלהם הקרויה: אלוק (באנגלית: Aluk). מערכת האמונות המסורתית שלהם היא אנמיסטית. התרגום המילולי של Aluk הוא: "הדרך" או "החוק". באינדונזיה חייב כל אזרח להשתייך לאחת משש הדתות הרשמיות. הטוראג'ה פסלו את האסלאם בגלל התנגשות בין האיסור לאכילת בשר חזיר והאיסור לשתיית יין והטקסים המסורתיים שלהם ובחרו בנצרות. על פי האלוק, קיים קשר מתמשך בין עולם המתים לעולם החיים. שני העולמות משתלבים ביחד. הרוחות של האבות הקדומים שומרות על אלו הנמצאים בעולם החיים. מוות אינו אירוע עצוב, אלא הזדמנות של רוחו של הנפטר להצטרף לרוחות של האבות הקדומים ולעזור לחיים.
חברה > בתי המקור

בתי המקור (בשפת הטוראג'ה: Tongkonan) הם מבנים דמויי סירה גדולה המיועדים לרוחות האבות הקדומים. בנוסף לכך מתגוררים בהם קשישים ונמצאות גוויות נפטרים עד לקיום טקס הלוויה. בתי המקור הם המבנים החשובים ביותר בעיירת טוראג'ה מסורתית. הם מהווים מרכז של חיי החברה והטקסים המסורתיים של בני הטוראג'ה. בנייתם הוא תהליך האורך זמן, הנעשה על ידי המשפחה המורחבת. מול כל בית מקור נבנה אסם בתוכו מאוחסנים יבולי האורז.
חברה > טקסי לוויה

טקסי לוויה עשויים להיערך חודשים ולפעמים יותר משנה לאחר המוות. בני הטוראג'ה מאמינים כי בתקופה עד ללוויה ולקבורה המת אינו מת, אלא חולה בראש שאינו יכול להבריא. לפי אמונתם, צריך לבצע את טקסי הלוויה והקבורה באופן נכון על מנת שהמת יוכל להיות חלק מרוחות האבות הקדומים.
טקס הלוויה משתנה בהתאם לגילו ולמעמדו של הנפטר. הטקסים הפשוטים ביותר הם טקסי לוויה של תינוקות או ילדים צעירים, הנקברים בתוך עצים.
טקס הלוויה הוא אירוע שמח, משום שהנפטר מתחיל בתהליך ההצטרפות לרוחות האבות הקדומים. המשפחה מתכננת את הטקס במשך מספר חודשים. הטקס עצמו אורך שבוע. לטקס מוזמנים כל בני הקהילה. מספרם של המוזמנים עשוי להגיע למאות ולפעמים ליותר מאלף. מרבית המוזמנים שוהים באתר בו מתקיים הטקס במשך כל השבוע. 

 משפחות עשירות עשויות להוציא עשרות אלפי ולפעמים גם מאות אלפי דולרים על לוויה. בני הטוראג'ה חוסכים כסף ללוויות הוריהם. הירושה מתחלקת בין הצאצאים, על פי החיסכון שחסכו לצורך לווית ההורים.
ההיערכות לטקס כוללת בנייה באתר בו מתקיים הטקס. על פי אמונתם של בני הטוראג'ה, לאחר הטקס יש להרוס את כל המבנים. הלוגיסטיקה הנדרשת כוללת: מזון לכל המשתתפים, מים, במה לניהול הטקס, מבנים בהם יכולים מוזמנים ללון, שירותים ועוד. לצורך כך מעסיקה משפחת הנפטר בעלי מקצוע, כגון: בנאים, נגרים וכיוצא בזה. במהלך ימי הטקס אוכלים המשתתפים בעלי חיים הנטבחים לצורך מאכל. המשתתפים אוכלים חזירים, תאואים, עופות ובעלי חיים נוספים. טקסי הלוויה הם הזדמנות של עניים בני טוראג'ה לאכול בשר.
אורחים צריכים להביא מתנות למשפחת הנפטר. המתנה צריכה להיות בשווי זהה למתנה שהביא הנפטר למשפחת האורח בטקס לוויה של הוריו. על מנת לוודא ששווי המתנה זהה, בני הטוראג'ה מנהלים רישום של מתנות הלוויה שמביאים אורחים.
חברה > בתי קברות

בתי הקברות הן אחוזות קבר משפחתיות. הם נחצבים לרוב בסלעים ואם הם מספיק גדולים, ארונות הקבורה מונחים בהם במבנה של כוורת. הם מעוטרים בתחריטים, בתמונות נפטרים, בראשי פרים ובקישוטים נוספים. העשירים מציבים בובות "טאוטאו", אלו בובות קטנות דמויות אדם המפוסלות בעץ או מבמבוק וחימר. הדמויות מולבשות בבגדים בוכובעים. בקברים נהוג להשאיר אוכל ושתייה עבור הנפטרים.
חברה > אלים

על פי האלוק קיימים עשרות אלים בפנתיניאון הישויות הקוסמיות.
האל הראשי הוא פונג מטואה (באנגלית: PONG MATUA). על מנת להיות בכל מקום הוא נעזר בשליחים. שליחים אלה הם: פואנג רנגאי מאטה (אחראי על הארץ ועל חיי אנשים בעולם הזה), פונג גואם טיאם בונג (אחראי על השמים, העננים, הברק והגשם), פואנג טולק פואנג (אחראי על רעידות אדמה, הימים האגמים והנהרות). השליחים החשובים ביותר הם טומם באלי פואנג (רוחות האבות הקדמונים), האחראים על טקסי הלוויות ומות והמעבר התקין של המתים לעולם רוחות האבות הקדמונים),
מבנה עיירת טוראג'ה

בעיירת טוראג'ה טיפוסית עשויים להיות 10 סוגי אתרים.

 המבנים באתר עשויים להיות מבני מגורים או בתי מקור. מול מבני מגורים ומול אתרי מקור יש אסמים (alangs). מספר המבנים עשוי להגדיר את סוג האתר. אתרים נוספים הם אתרי קבורה (liang). סוגי האתרים נקבעים על פי מספר המבנים. בנוסף למבנים יש שדות אורז, יערות במבוק, שדות מרעה לתאואים ולחזירים.
ראו גם

סולאווסי
הערות שוליים

↑  ספי בן-יוסף,סולוואסי ארוכה הדרך למנוחה נכונה. מסע אחר
↑  ספי בן-יוסף,סולוואסי ארוכה הדרך למנוחה נכונה. מסע אחר
↑  ספי בן-יוסף,סולוואסי ארוכה הדרך למנוחה נכונה. מסע אחר
↑  ספי בן-יוסף,סולוואסי ארוכה הדרך למנוחה נכונה. מסע אחר
↑  ספי בן-יוסף,סולוואסי ארוכה הדרך למנוחה נכונה. מסע אחר
↑  Tana Toraja Traditional Settlement
↑  Tana Toraja Traditional Settlement, UNESCO
| --- | --- |
בקרת זהויות :  NLI: 987007541464805171  BnF: cb119552599 (data)  LCCN: sh85136097  MusicBrainz: a14498aa-1e48-413f-8f92-1901b5979c5b  NDL: 00573304  NKC: ph652642 
שלושה בתי מקור של הטוראג'ה (טונגקונן) בעיירת טוראג'ה
טורניר הנשים לזכר מאי יאנג (WWE)

| טורניר הנשים לזכר מאי יאנג> מידע |
| --- | --- | --- |
ארגון: WWE
האירוע הראשון: טורניר הנשים לזכר מאי יאנג (2017)
טורניר הנשים לזכר מאי יאנג (באנגלית: Mae Young Classic) הוא אחד מאירועי השלם וצפה של ארגון ההיאבקות ה-WWE, ומשודר אחת לשנה בערוץ WWE Network. טורניר זה נקרא על שמה של מאי יאנג, חברת היכל התהילה.
הטורניר נערך לראשונה במהלך הקיץ של שנת 2017 ונפרס על פני יומיים בווינטר פארק, פלורידה, כשגמר הטורניר נערך בסוף חודש ספטמבר בפרדייס, נבדה. הטורניר כלל 32 משתתפות.
בחודש אפריל של שנת 2018 נודע שיתקיים טורניר שני.
תאריכים ואולמות

| מספר | שם האירוע | תאריך האירוע | עיר ומדינה | אולם | גמר הטורניר |
| --- | --- | --- | --- | --- | --- |
| 1 | טורניר הנשים לזכר מאי יאנג (2017) | 13 ביולי 2017 | וינטר פארק, פלורידה | אוניברסיטת פול סייל | קיירי סיין ניצחה את שיינה בייזלר |
| 1 | טורניר הנשים לזכר מאי יאנג (2017) | 14 ביולי 2017 | וינטר פארק, פלורידה | אוניברסיטת פול סייל | קיירי סיין ניצחה את שיינה בייזלר |
| 1 | טורניר הנשים לזכר מאי יאנג (2017) | 27 בספטמבר 2017 | פרדייס, נבדה | מרכז טומאס ומאק | קיירי סיין ניצחה את שיינה בייזלר |
| 2 | טורניר הנשים לזכר מאי יאנג (2018) | 8 באוגוסט 2018 | וינטר פארק, פלורידה | אוניברסיטת פול סייל | טוני סטורם ניצחה את איאו שיראי |
| 2 | טורניר הנשים לזכר מאי יאנג (2018) | 9 באוגוסט 2018 | וינטר פארק, פלורידה | אוניברסיטת פול סייל | טוני סטורם ניצחה את איאו שיראי |
| 2 | טורניר הנשים לזכר מאי יאנג (2018) | 28 באוקטובר 2018 | יוניונדייל, ניו יורק | נסאו וטרנס ממוריאל קולוסיאום | טוני סטורם ניצחה את איאו שיראי |
הערות שוליים

↑  טורניר נשים של 32 משתתפות מגיע אל ערוץ הנטוורק במהלך הקיץ
↑  ה-WWE מודיעים על קיומו של טורניר שני במסגרת טורניר הנשים לזכרה של מאי יאנג
יוחאי דמרי

יוחאי דמרי (נולד בשבט ה'תשכ"ה, 1965) הוא פוליטיקאי ישראלי שכיהן כראש המועצה האזורית הר חברון.
ביוגרפיה

נולד בבאר שבע בשכונה א', להורים שעלו בנעוריהם מתוניסיה. האם הייתה אחות בסורוקה והאב עבד כמסגר.
דמרי למד בבית הספר הממלכתי בארי ובישיבת בני עקיבא אהל שלמה אצל הרב אברהם סילברט. היה חניך ומדריך בתנועת בני עקיבא. במהלך כיתה י"א עבר לאופירה והיה שותף במסגרת המאבק נגד הנסיגה מימית.
אחרי התיכון למד בישיבת הכותל בראשותו של הרב ישעיהו הדרי. שירת בחטיבת גבעתי, זמן קצר לאחר שהחטיבה הוקמה מחדש, ושימש כחובש גדודי.
בתחילת שנת לימודיו הרביעית בישיבה פנה אליו הרב דן מרצבך וביקש להקים כולל בעתניאל עם החברותא שלו, הרב חיים רטיג, ויחד עם הרב בני קלמנזון שיעמוד בראשו. בין הלומדים והמלמדים אז היו הרב שג"ר, הרב יאיר דרייפוס והרב עמי עולמי. לאחר מכן שימש במשך שנתיים מזכיר וגזבר של היישוב עתניאל.
שימש מנהל מתנ"ס ולאחר מכן ראש מנהל החינוך במועצה האזורית שומרון.
ב-2013 נבחר לראשות מועצה אזורית הר חברון, תפקיד אליו נבחר בשנית ב-2018.
במאי 2023 הודיע כי לא יתמודד על התפקיד בשלישית.
חיים אישיים והשכלה

נשוי ליעל, עו"סית קלינית, ואב לתשעה. תושב עתניאל. דמרי הוא בעל תואר ראשון בהוראה ממכללת הרצוג ותואר שני במנהל עסקים, התמחות בפסיכולוגיה עסקית מהמסלול האקדמי המכללה למנהל. למד גם אימון וייעוץ ארגוני.
הערות שוליים

↑  "זמן לסיים תקופה": יוחאי דמרי לא יתמודד לראשות מועצת הר חברון, באתר מקור ראשון
טטרסק

| --- | --- |
 מדינה:  רוסיה רוסיה
 אובלסט:  מחוז סמולנסק סמולנסק
 גובה:  156 מטרים
 אוכלוסייה:  ‏
  ‑ בכפר:  332 (2007)
 קואורדינטות:  54°15′N 33°56′E﻿ / ﻿54.250°N 33.933°E﻿ / 54.250; 33.933
  מפת מיקום  מפה מפורטת   (למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניטטרסק(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניטטרסק(למפת מחוז סמולנסק רגילה) סמולנסק ויאזמה רוסלאבל יארצבו ספונובו גגארין דסנוגורסק טבר מ. קלוגה בריאנסק בלארוס פסקובטטרסק(למפת מחוז סמולנסק מוגדלת) סמולנסק ויאזמה רוסלאבל יארצבו ספונובו גגארין דסנוגורסק טבר מ. קלוגה בריאנסק בלארוס פסקובטטרסק  he tabBackground:;tabBorder:#aaa;defaultTab:0;
 
הרב חיים יעקב רייסקין ומשפחתו, כפר טטרסק. בסביבות שנת 1900.
טטרסק (ברוסית: Татарськ; ביידיש: טאַטאַרסק) הוא כפר במחוז סמולנסק שבמערב רוסיה, בו התקיימה עד השואה קהילה יהודית גדולה.
היסטוריה

טטרסק הייתה מושבה חקלאית יהודית, שהוקמה במאה ה-19, ובתקופה הסובייטית שימשה כקולחוז יהודי, בו התגוררו כ-850 יהודים, רוב תושבי המקום. ביישוב פעלו שני בתי ספר יהודיים.
ב-28 ביולי 1941, במהלך מבצע ברברוסה, כבשו הגרמנים את היישוב, ומינו בו יודנרט, אשר חבריו נרצחו כעבור זמן קצר, לצד כ-20 גברים יהודים נוספים.
בסוף ספטמבר-תחילת אוקטובר 1941 הוקם ביישוב גטו, בו רוכזו בצפיפות רבה כ-600 יהודים. מעת לעת רצחו הגרמנים עשרות יהודים בגטו, וביצעו מעשי אונס בנשים היהודיות בו. תוך כחודש נרצחו כל יושבי הגטו.
הערות שוליים

↑  ראו: יוסף וקסמן, גילויים חדשים על מרידות יהודים בגרמנים ־ במיסמכים שנשמרו בגנזכים סובייטיים, מעריב, 18 באפריל 1974, "יום השואה והגבורה", עמ' 13.
ערך זה הוא קצרמרבנושא יישובים ברוסיה. אתם מוזמנים לתרום לוויקיפדיה ו.
יוחאי דוידוף

| --- | --- |

יוחאי דוידוף
 לידה:  8 במאי 1980  (בן 44) ירושלים
 מוקד פעילות:  ישראל ישראל
 סוגה:  הבי מטאל
 כלי נגינה:  שירה
יוחאי דוידוף עם אבלין שור, מלהקת Fatum Aeternum
יוחאי דוידוף (נולד ב-8 במאי 1980) הוא זמר מטאל ישראלי. חבר במספר להקות ופרויקטים שונים.
קריירה מוזיקלית

יוחאי דוידוף התחיל לשיר בזמן שירותו הצבאי בצה"ל בחיל התותחנים (אליו התגייס ב-1999), במסגרת להקה בשם "פטפליי". לאחר שחרורו מהשירות ב-2003, עבר להתגורר באילת, בה עבד במועדון זמר בטיילת במסגרת עבודה מועדפת.
בהמשך החל לשיר בהרכב נו מטאל בשם "Redline" ואז עם להקת ההבי מטאל "Stone of Tears" איתם ביצע גרסאות כיסוי לשירי להקת איירון מיידן. לאחר תקופת שיתוף פעולה ומספר הופעות בישראל, עזב את ההרכב. היה לחבר בלהקת "DamnNation" (דמניישן), אך פוטר עקב מחלוקות עם ההרכב.
במשך כ-4 שנים (מ-2005 עד 2009), היה חבר בהחלקת פאוור מטאל "Acropolis", והוציא איתם מיני-אלבום בשם "The Aftermath". ב-2006 השתתף בפרויקט "Abba Metal Tribute" בה ביצע גרסאות כיסוי לשירי להקת אבבה.
ב-2009 דוידוף הצטרף להקת Prowlers המבצעת גרסאות כיסוי לשירי איירון מיידן. בהמשך להקה זו גם התחילה להלחין חומר מקורי. במקביל, ב-2011 הצטרף ללהקת פרוג מטאל "Abirolam". הרכב זה הוציא מיני-אלבום אחד .
קריירה מוזיקלית > שיתופי פעולה

בנוסף למופעי חימום ללהקות משפיעות, כולל להקות משפיעות כמו Iced Earth וקורפיקלאני, דוידוף התפרסם כזמר אורח בהופעות של אמני מטאל רבים בישראל. בין שיתופי הפעולה שלו ניתן למנות את הלהקה אורפאוס בלייד, בה הוא מחליף את הרינג באסה בהופעות חיות. שיתף פעולה עם להקת Desert, ועם אורפנד לנד, ועם זמרת הבלוז גל דה פז,הקלטות שירות קלין לאלבומים של Hammercult ו-the Fading הופעות אורח עם Breed, ועם Arallu, ו-Sintax, ו-Obsidian Tide וגם עם הזמרת אינפי סנואו באלבומה A Mortal's Tear, להקת Abrage באלבום Abrasive Rage, והקלטת מקהלות ל-Amaseffer באלבום Exodus - Slaves for Life, וגם ל-Arafel באלבום For Battles Once Fought ועוד.
הערות שוליים

↑  דף הלהקה בארכיון המטאל
↑  ראיון אישי עם יוחאי דוידוף, אתר Metalist‏,2004
↑  יוחאי דוידוף, אתר ארכיון מטאל
↑  דף האלבום, אתר ארכיון המטאל
↑  רונן צומר, אבבא מטאל, באתר ynet, 24 ביולי 2006
↑  דף פייסבוק של הלהקה
1 2  ראיון עם יוחאי דוידוף מפראולרס
↑  Abirolam, אתר Abirolam
↑  דף פייסבוק של הלהקה
↑  Abirolam, אתר rateyourmusic
↑  הופעה באתר יו-טיוב
↑  הופעת דזרט, אתר setlist.fm
↑  הופעה, אתר יו-טיוב
↑  Heaven And Hell - Israeli DIO Tribute , אתר יו-טיוב
↑  הודעה בטוויטר
↑  שיר, ערוץ הלהקה, אתר יו-טיוב
↑  Tom Waits New coat of paint - Yochai Davidoff & Ronnie Spandorf, ערוץ הרשמי של הזמר, אתר יו-טיוב
יוחאי דוידוף בהופעה עם להקת Orpheus Blade
יוחאי דוידוף עם להקת דזרט. דצמבר 2017
חקיקה למפרע

חקיקה למפרע היא חקיקה שתחילת תוקפה נקבעה למועד שקדם להשלמתה. זאת, בניגוד לעיקרון הבסיסי לפיו נורמות חדשות שקובע המחוקק הן צופות פני עתיד. עיקרון זה נובע מאחד הכללים הבסיסיים של עקרון החוקיות, לפיו אין עונשין אלא אם מזהירין. לפיכך, ברירת המחדל היא כי חוק אינו חל למפרע, אלא אם כן נקבע בו במפורש אחרת. ייתכנו שני סוגים של חקיקה למפרע: חקיקה רטרואקטיבית, שמשנה את המצב החוקי למפרע, וחקיקה רטרוספקטיבית, שאינה משנה את המצב החוקי למפרע, אך היא משנה את תוצאותיהן של פעולות שנעשו בעבר. חוק רטרוספקטיבי, שבא לתת תוקף חוקי למעשים חסרי תוקף כזה שנעשו בעבר, נקרא חוק תשריר.
חקיקה רטרואקטיבית נחשבת קיצונית יותר מחקיקה רטרוספקטיבית, שכן משמעותה היא שאדם נהג בהתאם למצב חוקי מסוים, ובדיעבד התברר שהמצב החוקי היה שונה. עם זאת, ייתכנו גם מקרים שבהם האינטרס הציבורי יצדיק חקיקה מסוג זה. דוגמה בולטת לכך היא החוק לעשיית דין בנאצים ובעוזריהם. חוק זה נחקק ב-1950, ותחולתו היא לגבי פשעים שהתרחשו בתקופת השלטון הנאצי, בין 1933 ל-1945.
בספרות ובפסיקה

בעקבות חקיקתו של חוק יסוד: כבוד האדם וחירותו, כתב פרופ' אהרן יורן:
חקיקה רטרואקטיבית פוגעת בקניין ובזכויות מוגנות. מעתה תעמוד בעינה חקיקה פיסקאלית למפרע, רק אם תצליח המדינה לשכנע, שהיא הולמת את ערכיה של מדינת ישראל, נועדה לתכלית ראויה, ומידתה אינה עולה על הנדרש. ערכיה של מדינת ישראל הוגדרו בסעיף 1 לחוק היסוד כערכים של 'מדינה יהודית ודמוקרטית'. הגדרה זו היא נוסחת פשרה, השאולה מהכרזת העצמאות, ואשר נועדה להתגבר על התנגדות המפלגות הדתיות לחקיקה. המבחנים של התכלית הראויה ומידת הפגיעה דומים למבחנים של ההגנה על החירות והרכוש בחוקת ארצות הברית. ביהמ"ש יוכל לצקת במושגי השסתום שבסעיף 8 את התוכן שיחפוץ, ולהיעזר בתקדימים של יישום ההגנה בארצות הברית במקרים שונים. עיקרו של דבר, הסמכות לחקיקה פיסקאלית רטרואקטיבית ללא גבול נשללה מן הכנסת, ומעתה היא תעמוד לביקורת שיפוטית.
גם חקיקה רטרוספקטיבית אינה עניין פשוט, שכן משמעותה היא שאדם פעל בהנחה שלמעשיו יהיו השלכות מסוימות, ובדיעבד התברר שהיו להם השלכות אחרות. מטעם זה, חקיקה שמיטיבה למפרע אינה נתפסת כבעייתית, שכן אינה פוגעת בציפיות או בזכויות מוקנות. כך, למשל, קובע חוק שירות המילואים, שנחקק ב-2008, כי יינתן תגמול נוסף למשרתים במילואים החל מ-1 בינואר 2007.
גם חקיקה רטרוספקטיבית שעניינה הוראות דיוניות, להבדיל מהוראות מהותיות, נחשבת בעייתית פחות, כפי שקבע השופט זילברג בפרשת כהן: "לגבי חוק פרוצסואלי, המשנה את דרכי הדין של בית המשפט, ההנחה היא כי הוא פועל למפרע, זאת אומרת: מחייב את בתי המשפט לנהוג על-פיו גם כלפי עניינים שכבר הוחל בהם לפני צאת החוק החדש... הטעם הוא כי הפרוצדורה אינה עניינו האישי של המתדיין; היא, כביכול, עניינו וקניינו של בית המשפט, ולכן מששונתה צורתה על ידי המחוקק, יפעל השינוי גם כלפי אלה שהחלו להתדיין לפני חול השינוי".
בשנת 1992 נזקקה ממשלת ישראל לחוק תשריר. בעקבות פסק דין של בית המשפט העליון, שבו נפסק כי סכום אגרת הרדיו והטלוויזיה שגבתה רשות השידור מתושבי המדינה היה מופרז, בניגוד לחוק, במשך שנים אחדות, נתבקש שרשות השידור תחזיר לציבור את הסכומים המופרזים שגבתה. כדי להימנע מכך, נתקבל בכנסת חוק רשות השידור (אישור תקפן של אגרות רדיו וטלוויזיה), התשנ"ג-1992‏. חוק תשריר זה, שהוצע על ידי הממשלה, נתן תוקף למפרע, משנת 1985 עד שנת 1992, לגובה האגרה כפי שנגבה בפועל. בעקבות זאת, נדרש בג"ץ להכריע בשאלת חוקתיותו של חוק רטרוספקטיבי זה. בית המשפט קבע כי האינטרס הציבורי מצדיק את האישור למפרע של גובה האגרה, כי אם לא כן, הרשות תקרוס. יחד עם זאת, ביטל את ההוראה המאפשרת גביית קנסות על פיגורים בתשלום.
במקרה אחר עתר אריה דרעי, שהיה מועמד לראשות עיריית ירושלים, לבית המשפט לעניינים מינהליים, בדרישה להורות למנהל הבחירות לאפשר לו להתמודד בבחירות חרף העובדה שריצה עונש של מאסר בפועל. אותו מועמד סיים לרצות את עונש המאסר שהוטל עליו 6 שנים ו-3 חודשים לפני הבחירות. בעת שהחל לרצות את עונשו קבע חוק הרשויות המקומיות (בחירות) כי אדם שריצה עונש מאסר יוכל להתמודד בבחירות רק 6 שנים לאחר סיום ריצוי עונש המאסר. במהלך מאסרו שונה החוק, ותקופת הצינון עלתה ל-7 שנים. העותר טען כי מדובר בהוראה שפגעה למפרע בזכותו להיבחר. בית המשפט דחה את טענותיו, וקבע שאין מדובר בהוראה עונשית, כי אם בקביעת תנאי כשירות, שנקודת הזמן הקובעת לגביו היא מועד סיום המאסר ולא מועד מתן גזר הדין.
ראו גם

עימאד גנימאת נ' מדינת ישראל
לקריאה נוספת

אהרן ברק, פרשנות במשפט: פרשנות החקיקה, עמ' 622–645.
הערות שוליים

↑  אהרן יורן, "חקיקת המס הצפויה", ידע למידע, ספטמבר 1992 (מתוך גלובס)
↑  ע"א 239/53 אהרן כהן ואח' נ' היועץ המשפטי לממשלת ישראל, פ"ד ח 4, עמ' 16–17 (ההדגשות במקור)
↑  ע"א 474/89 ד"ר עודד קריב נ' רשות השידור, פ"ד מו(3) 374.
↑  ה"ח התשנ"ב 2142 מ-9 בספטמבר 1992; ס"ח 1403 מ-28 באוקטובר 1992.
↑  בג"ץ 4562/92 אליעזר זנדברג נ' רשות השידור ואח', פ"ד נ(2) 793
↑  עת"מ (י-ם) 8774/08 אריה דרעי נ' מנהל הבחירות לעיריית ירושלים, ניתן ב-2 באוקטובר 2008
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
| --- | --- |
בקרת זהויות :  NLI: 987007534075405171  BnF: cb121597760 (data)  GND: 4128179-2  LCCN: sh85113371  NLK: KSH1999010537
טורניר ההעפלה האולימפי של OFC

| --- | --- |
 ענף:  כדורגל
 תאריך ייסוד:  1988
 ארגון מפעיל:  OFC
 מספר מתמודדים:  8
 יבשת:  אוקיאניה
 זוכה:   ניו זילנד (זכייה חמישית)
 הכי הרבה זכיות:   ניו זילנד (5 זכיות)
 אתר רשמי
 
טורניר ההעפלה האולימפי של OFC (באנגלית: OFC Men's Olympic Qualifying Tournament) הוא טורניר כדורגל בינלאומי הנערך בין החברות ב-OFC, התאחדות הכדורגל של אוקיאניה. הטורניר כחלק ממשחקים טרם האולימפיאדות, על מנת לקבוע מי מהנבחרות החברות תעפיל למשחקים האולימפיים הקרובים. הנבחרות המורכבות הן נבחרות אולימפיות - נבחרות עד גיל 23 עם חריגי גיל - כפי שמותר באולימפיאדה.
לאורך ההיסטוריה, היה הפרש גדול בין אוסטרליה וניו זילנד לבין שאר נבחרות האיים המקומיים שהתחרו נגדן, כאשר עד טורניר 2004 זכתה נבחרת אוסטרליה 4 פעמים מתוך 5, ומאז פרישת אוסטרליה מה-OFC ב-2006 (עברה ל-AFC, התאחדות הכדורגל של אסיה), זכתה ניו זילנד בארבע מתוך חמשת הטורנירים האחרונים (למעט ב-2015, אז זכתה פיג'י).
נבחרת ישראל השתתפה פעם אחת בטורניר זה בשנת 1988 וסיימה כסגנית אחרי אוסטרליה, לאחר שגורשה מקונפדרציית הכדורגל של אסיה בשל לחץ של מדינות ערב, לכן השתתפה בתחרויות של אוקיאניה לזמן קצר כפתרון זמני, ועד שהתקבלה רשמית לאופ"א ב-1992.
שלא כמו ביבשות אחרות, מנצחת טורניר זה איננה מקבלת או זוכה בפרס כלשהו מלבד הכרטיס להשתתפות באולימפיאדה הקרובה.
משתתפות

13 נבחרות מאושרות להשתתף בטורניר זה נכון ל-2023:
סמואה האמריקנית
איי קוק
פיג'י
קיריבטי (לא חברה בפיפ"א)
קלדוניה החדשה
ניו זילנד
פפואה גינאה החדשה
סמואה
איי שלמה
טהיטי (פוליניזה הצרפתית)
טונגה
טובאלו (לא חברה בפיפ"א)
ונואטו
תוצאות

הערה: טורניר המוקדמות האולימפי 2015 נערך כחלק מטורניר הכדורגל לגברים במשחקי האוקיינוס השקט 2015.
חוות נחלאות

| --- | --- |
 מדינה:  ישראל ישראל
 תאריך ייסוד:  1952 
 תאריך נטישה:  1969? 
 קואורדינטות:  32°38′05″N 35°07′55″E﻿ / ﻿32.634710793356°N 35.131951584672°E﻿ / 32.634710793356; 35.131951584672 
  מפת מיקום  מפה מפורטת   (למפת הכרמל מוגדלת) חוות נחלאות(למפת הכרמל רגילה) חוות נחלאות(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חוות נחלאות(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חוות נחלאות  he tabBackground:;tabBorder:#aaa;defaultTab:0;
 
תחנת האוטובוס – הסממן היחיד לחווה שנעלמה
חוות "נחלאות" הייתה חווה חקלאית שנמצאה בקרבת תל יקנעם, שהוקמה על אדמותיהם הנטושות של הכפרים אבו זריק ואבו שושא, שבשנים 1948–1952 עובדו על ידי חקלאים מהמושבה יקנעם. על הקמתה הוחלט בדצמבר 1952, והיא פעלה כנראה עד 1968–1969. החווה פעלה במודל של אגודה שיתופית של פקידים בממשלה ובמוסדות ציבור, שהשקיעו כספים והעסיקו פועלים שכירים, והתכוונו להכין את עצמם להתיישבות לקראת פרישתם לגמלאות. החווה הייתה מוקד של שערורייה שהתחוללה בעקבות הידיעות על שחיתות ציבורית הקשורה בה.